דשא א 
כי הגיע הרגע; כי בא השרב; נמלטו החיות; ציפורים נפלו כמו אבן; נשבר הלב; נחרך הגרון; נסדק הקיר; התולעים זחלו החוצה; עצים נטושים; שיח קוצני; כי בא מועד; כי הגיע הקץ; כי נפלט מרחם ; ונמלט מגן עדן; נסגרו השערים; ממספרים את הידיים; קעקוע כחול; עשן מיתמר; דלקת בעין; צלעות בולטות; שאריות מרק; כינים בראש; טומאה בעיניים; לב של אבן; חרון אפו; מטר של עופרת; מלחמת מינים; שרשרת מזון; קוף מבועת; משוטט בפחד; על אדמה צולעת; אנשים עקומים; רחמים על העולם; פיטום אווזים; שחיטת הכבשים; קציצות חריפות; המולת הפרעות; כי בא מועד; אדמה מקוללת; אישה שרועה; נאנסת חרש; שבעה גברים; בוהים בפגר; סמים מסוכנים; חלב מקולקל; בידור להמונים; נשמה חיוורת; כבר לא נושמת; כסף דמים; כסף דמים; שאננות של מאוננים; אתם הרוצחים; מגרדים את הקירות; חופרים בורות; מחייכים לזהב; לועגים לרפה; מפוטמים בזבל; תאוות בשרים; בשרים נאים; קציצות אדם תלויות על חבל; מקדש של חימר; ואלפי מתפללים; שואגים לטרף; חרושי מזימות; אני בא אליו; לבקש ברכה; אני בא אליו; לבקש מחילה; יהלומים בתחת; קלקול בקיבה; זרע קרוש; שנים של כעס; 